ŽRK Naisa
<s>Ženski rukometni klub Naisa je ženski rukometni klub iz Niša, Srbija.</s><s>Klub je osnovan 1969. kao RK „DIN“ Niš, a današnji naziv „Naisa“ nosi od 2005. godine.</s><s>Trenutno se takmiči u Superligi Srbije.</s>

<s>Istorija 
Klub je osnovan 1969. kao RK „DIN“ Niš.</s><s>Po prvi put postaje prvoligaš 1978. godine i od tada neprekidno igra u elitnom rangu.</s>

<s>DIN je 1998. bio finalista kupa, pa je u narednoj sezoni 1998/99. po prvi igrao u nekom evropskom takmičenju, Kupu pobednika kupova.</s><s>U sezonama 2001/02. i 2002/03. igrao je u EHF kupu, a u sezoni 2003/04.</s><s>DIN se po prvi put kroz kvalifikacije plasirao u Ligu šampiona.</s><s>U istoj sezoni DIN je kao viceprvak ponovo stekao pravo da igra kvalifikacije za Ligu šampiona u sezoni 2004/05. i uspeo da se ponovo plasira u grupnu fazu.</s><s>Klub je 2004. osvojio svoj prvi trofej, Kup Srbije i Crne Gore, a u finalu je pobeđena podgorička Budućnost sa 27:26.</s><s>DIN 2005. menja naziv u ŽRK „Naisa“.</s>

<s>Jedan od najvećih uspeha kluba došao je u sezoni 2006/07., kada je osvojen EHF Čelendž kup.</s><s>Protivnik Naise u finalu je bio rumunski klub Univerzitatea Žolidon Kluž-Napoka, u prvom meču Naisa je poražena sa 32:23, a u revanšu u Nišu je pobedila sa 30:21 i zbog dva više postignuta gola u gostima Naisa je osvojila trofej.</s><s>Iste sezone Naisa je osvojila svoj drugi trofej nacionalnog kupa pobedivši u finalu beogradski Radnički sa 25:14, a u prvenstvy je završila kao viceprvak.</s>

<s>U sezoni 2007/08.</s><s>Naisa je po prvi put u klupskoj istoriji osvojila titulu nacionalnog prvaka, a uspela je i da odbrani trofej u Kupu Srbije pobedom od 27:23 protiv pančevačkog Dinama u finalu, čime je osvojena prva dupla kruna.</s><s>Klub je kao prvak Srbije stekao pravo učešća u kvalifikacijama za Ligu šampiona u sezoni 2008/09., ali za razliku od prethodna dva učešća ovaj put nije uspeo da se plasira u grupnu fazu.</s>

<s>Naisa je u sezoni 2008/09. bila nadohvat druge titule u Superligi Srbije, pošto su Vrnjačka Banja i Naisa imali jednak broj bodova - 34, ali je Vrnjačka Banja ipak imala bolju gol raliku iz međusobnih duela sa Naisom (21:22, 24:20) i tako osvojila titulu.</s><s>Ipak u Kup Srbije Naisa je ponovo bila uspešna i osvojila treći trofej zaredom, a u finalu je pobeđen aranđelovački Knjaz Miloš sa 36:25.</s>

<s>Naredne tri sezone za Naisu nisu bile uspešne kao prethodnih godina, u sezoni 2009/10. je zauzela četvrto mesto, naredne 2010/11. treće, dok je u sezoni 2011/12. bila sedma.</s><s>U sezoni 2009/10.</s><s>Naisa je učestvovala u Kupu pobednika kupova i stigla do četvrtfinala, dok je 2010/11. stigla do trećeg kola EHF kupa.</s>

<s>Uspesi 
 EHF Čelendž kup:
 Osvajač (1): 2006/07.</s>

<s>Superliga Srbije :
 Prvak (1) : 2007/08.</s>

<s>Kup Srbije :
 Osvajač (3) : 2006/07, 2007/08, 2008/09.</s>

<s>Kup Srbije i Crne Gore :
 Osvajač (1) : 2003/04.</s>

<s>Poznati bivši igrači 
 Sanja Damnjanović
 Slađana Dronić
 Biljana Filipović
 Jelena Popović
 Svetlana Ognjenović</s>

<s>Trenutni sastav 
 Milojević Milena-4
 Filipović Marija-21
 Jevtović Jovana-16
 Karalić Nikolija-5
 Belić Anja-17
 Mitrović Natalija-14
 Nikolić Olivera-2
 Petković Teodora-6
 Petković Milena-12
 Tatar Andrijana-22
 Popović Tamara-55
 Radović Kataina-10
 Stefanović Aleksandra-9
 Stojov Andrijana-8
 Tanasković Katarina-20
 Veličković Teodora-18
 Stojiljković Kistina-3
 Vučković Teodora-19
 Zdravković Jovana-13
 Zdravković Teodora-15</s>

<s>Poznati bivši treneri 
 Svetislav Jovanović - "Beli"</s>

<s>Reference</s>

<s>Spoljašnje veze 
 Zvaničan sajt kluba
 Vesti iz kluba na -{juznevesti.com}-
 Rezultati Naise na -{srbijasport.net}-
 Profil na sajtu EHF-a</s>

<s>N
Sport u Nišu</s>

